Professori Arttu Rajantie miettii työkseen maailmankaikkeuden alkua. Britanniassa hän on asunut jo 19 vuotta. Brexit-päätös pani miettimään suhdetta britteihin ja Britanniaan.

Lontoo

Professori Arttu Rajantien vaimolla Hannalla oli ennen tapana naureskella miehelleen siitä, että tämä säilyttää jokaisen lippusen ja lappusen. Ei naureskele enää.

Kun Britannia päätti erota EU:sta, havahtui Rajantie vaimoineen uuteen brexit-todellisuuteen. Oikeus asua Britanniassa ei olisikaan tulevaisuudessa enää varma.